Vorontsov

**Vorontsov** (vene keeles *Воронцов*, saksa keeles *Woronzow*) oli Venemaa aadlisuguvõsa. 

## Ajalugu
Suguvõsast on teada XVII sajandil elanud Vene väikemõisnik Fjodor Vorontsov. 

Fjodori järeltulija oli Venemaa keisririigi riigitegelane, krahv Mihhail Vorontsov (Воронцов, Михаил Илларионович) (1714–1767). Mihhail Vorontsov sai 1760. aastal Saksa-Rooma riigilt krahvitiitli ja kanti 1759. aastal Liivimaa rüütelkonna aadlimatriklisse, nr 181 all.

Vorontsovide suguvõsa kohta pole teada, et nad kunagi oleks kantud Eestimaa rüütelkonna aadlimatriklisse, ehkki Paul Eduard Damier on nad oma raamatus "Eestimaa rüütelkonna vapiraamat" (ekslikult) ära toonud.

## Suguvõsa liikmeid
*Illarion Gavrilovitš Vorontsov (1674−1750), major, salanõunik, Rostovi, Turinski ja Tjumeni komandant, Suzdali, Kostroma ja Vjatka provintsi vojevood, senaator, Moskva senatikontori liige
*Krahv Mihhail Illarionovitš Vorontsov (1714−1767), tõeline kammerhärra, tõeline salanõunik, kindralporutšik, senaator, välisasjade kolleegiumi viitsepresident ja president, Venemaa keisririigi viitsekantsler ja riigikantsler
*Krahv Roman Illarionovitš Vorontsov (1717−1783), kindral *en chef*, kammerhärra, senaator, Vladimiri, Tambovi, Pensa ja Kostroma kindralkuberner
*Krahv Ivan Illarionovitš Vorontsov (1719−1786), kindralporutšik, tõeline kammerhärra, senaator, Voskressenski maakonna aadlimarssal, suurmaavaldaja
*Ivan Aleksejevitš Vorontsov (1736−1806), tõeline riiginõunik
*Krahv Aleksandr Romanovitš Vorontsov (1741−1805), porutšik, tõeline kammerhärra, Venemaa keisririigi riigikantsler, Venemaa saadik Inglismaal ja Madalmaades, kommertskolleegiumi president, senaator, Venemaa keisririigi välisminister, alalise nõukogu liige
*Vürstinna Jekaterina Romanovna Daškova (sündinud Vorontsova) (1743−1810), Venemaa Akadeemia president, Keiserliku Peterburi TA direktor, kirjanik
*Krahv Semjon Romanovitš Vorontsov (1744−1832), jalaväekindral, kammerjunkur, Venemaa keisririigi saadik Veneetsias ja Inglismaal
*Krahv Artemi Ivanovitš Vorontsov (1748−1813), 2. järgu rittmeister, tõeline kammerhärra, tõeline salanõunik, senaator
*Hiilguslik vürst Semjon Mihhailovitš Vorontsov (1823−1882), titulaarnõunik, kammerjunkur, jalaväekindral, kindraladjutant, Odessa linnapea, polgu- ja armeekorpusekomandör

## Pildid

File:AlexandrRomanovichVorontsov.jpg|Venemaa riigikantsler krahv Aleksandr Romanovitš Vorontsov (1741−1805)
File:Vorontsov by Rokotov (Tropinin museum).jpg|Tõeline salanõunik senaator krahv Artemi Ivanovitš Vorontsov (1748−1813)
File:Ivan Vorontsov by Rokotov.jpg|Kindralporutšik krahv Ivan Illarionovitš Vorontsov (1719−1786)
File:E. Vorontsova-Dashkova by Dm. Levitsky (1784, Hillwood).jpg|Vürstinna Jekaterina Romanovna Daškova (sündinud Vorontsova) (1743−1810)
File:CatherineVorontsova Raeburn Henry.jpg|Pembroke'i krahvinna Jekaterina Semjonovna Herbert (sündinud krahvinna Vorontsova) (1783−1856)
File:Elizaveta Vorontsova by A.Antropov (GIM, 1762).jpg|Jelizaveta Romanovna Poljanskaja (sündinud krahvinna Vorontsova) (1739−1792)
File:Jean Samsois09.jpg|Krahvinna Maria Romanovna Buturlina (sündinud krahvinna Vorontsova) (1737−1779)
File:Mikhail Illarionovich Vorontsov.jpg|Venemaa riigikantsler krahv Mihhail Illarionovitš Vorontsov (1714−1767)
File:Vorontsov Roman by Serdyukov.jpg|Kindral *en chef* krahv Roman Illarionovitš Vorontsov (1717−1786)
File:Semen Vorontsov.jpg|Jalaväekindral hiilguslik vürst Semjon Mihhailovitš Vorontsov (1823−1882)
File:S.R.Woronzov by T.Lawrence (1805-6, Hermitage).jpg|Jalaväekindral krahv Semjon Romanovitš Vorontsov (1744−1832)


## Viited

## Kirjandus
*Богуславский, В. В. *Славланская энциклопедия*. ХVII век в 2-тах томах. Toм I. Москва: "ОЛМА-ПРЕСС", 2004. Lk 282−283.
**Дворянские роды Российской Империи*. Том второй. Кназья. Санкт-Петербург, 1995. Lk 122−129.
*Долгоруков, Пётр Владимирович. *Российская родословная книга*. Часть вторая. Санктпетербургь: Печатано вь типографии Эдуарда Веймара, 1855. Lk 104−109 https://runivers.ru/bookreader/book58513/#page/104/mode/1up.
*Долгорукой, Князь Федорь. *Родословный сборникь (сь гербами)*. С.-Петербургь: Типография п. ф. "Электро-Типография Н. Я. Стойковой", 1913. Lk 11−14 http://elib.shpl.ru/ru/nodes/70100-vyp-1-1913#mode/inspect/page/13/zoom/4.
*Петров, П. Н. *История родов русского дворянства*. Том I. С.-Петербургъ: Германъ Гоппе, 1886. Lk 234−236 http://dspace.ut.ee/handle/10062/50919.
*Федорченко, В. *Дворянские роды, прославившие отечество*. Энциклопдия дворянских родов. Москва: "ОЛМА-ПРЕСС", 2004. Lk 35−37.

## Välislingid
*Vorontsovi suguvõsa ajalugu saidil *Большая российская энциклопедия 2004–2017*